Rajerson: Shqipëria - vend mik dhe aleat i rëndësishëm për SHBA
Ambasadori Uilliam Rajerson beson se vizita e Presidentit Bush në Shqipëri do të sjellë një vemendje më të madhe drejt statusit të Koso
William Rajerson ka qenë dëshmitar i afërt i një ngjarjeje që i habiti diplomatët dhe politikanët amerikanë të kohës: pritja e paparë që shqiptarët i rezervuan sekretarit të shtetit James Baker më 22 qershor 1991. Pak muaj më vonë, zoti Rajerson u bë ambasadori i parë amerikan në Shqipërinë që po dilte nga komunizmi. 16 vjet pas asaj ngjarjeje, zoti Rajerson thotë se Shqipëria ka përparuar mjaft dhe vizita që do të bëjë Presidenti Bush është një dëshmi e këtij përparimi. Përse Presidenti Bush zgjodhi Shqipërinë për këtë vizitë? Për ambasadorin Rajerson kjo nuk përbën ndonjë habi: Ky zhvillim politik po vihet përsëri përpara një prove: zgjedhja e presidentit të ri të vendit në muajin korrik, çështje që vëzhguesit thonë se mund ta fusë përsëri në krizë politikën shqiptare. Ambasadori Rajerson është një vëzhgues i kujdesshëm i asaj që ndodh në Ballkan dhe beson se vizita e Presidentit Bush do të sjellë një vemendje më të madhe drejt statusit të Kosovës. Rusia, shpjegon ambasadori, kërkon të afirmojë veten. Asaj iu hoq statusi i së ashtuquajturës superfuqi e barabartë dhe tani kërkon të sfidojë politikisht perëndimin. Të krijosh probleme për hir të interesave të çastit, thotë ambasadori, kjo mund të sjellë përfitime politike. Por ai shpreson se mendjet e arësyeshme në Rusi do të fitojnë. Vizita e Presidentit Bush në një vend fqinj me Kosovën, thotë ambasadori Rajerson , tërheq vemendjen pikërisht tek ky problem, tek rëndësia e Ballkanit në panoramën e përgjithshme të gjërave.//ii